Ayiti, 16 janvye 2019
mèkredi 16 janvye 2019
Ayiti: Nouvèl Ane Palmantè a Demare nan yon Anbyans Espesyal
Nouvel ane palmante a te kòmanse lendi 14 janvye 2019 la nan yon anbyans twoub. Korespondan Lavwadlamerik nan Pòtoprens, Florence Lisené te prezan.
Prezidan Jovenel Moïse: " 2019 Se Ane Gwo Desizyon"
Prezidan Jovenel Moïse fè eta nasyon an devan Asanble nasyonal la, jan manman lwa peyi a mande sa a. Jovenel Moïse ki estime lane 2018 la te difisil, anonse, 2019 la se lane gwo desizyon. Lidè ayisyen an swete yon klima pou eleksyon onèt, demokratik ak transparan dewoule nan peyi a.
Ayiti-Ekonomi: ADHI Anrejistre yon Bilan Pozitif pou Ane 2018 la
Nan mwa d oktòb 2017, enpòtasyon yo te bay yon chif 720,226 dola ameriken. Nan mwa septanm 2018 la chif la te monte rive 926,276 dola US.
Yon Òganizasyon Entenasyonal Bay Radyo Tele Kiskeya yon Bourad Finansye
Oganizasyon Entenasyonal Frankofoni bay yon sipo ekonomik ak Radyo Tele Kiskeya ki evalye ak 18 mil dola ameriken. Direktè biwo rejyonal frankofoni an pou peyi Karayib yo Emmanuel Adjovi fè anons lan nan yon konferans pou lapres madi 15 Janvye 2019 la. Video Florence Lisené.
Yon Analiz sou Vòt Ayiti nan OEA Kont Rejim Nicolas Maduro a
Jedi 10 janvye 2019 la pase a, Ayiti ak 18 lòt peyi manm OEA vote pou pa rekonèt lejitimite Nicolas Maduro ki reeli prezidan Venezuela nan yon eleksyon opozisyon venezuelyèn nan ak plizyè obsèvatè entènasyonal rejte. Pwofesè Fernando Estime ap fè yon analiz sou konsekans vòt Ayiti a.
janvye 14, 2019
Ayiti-Vyolans : Ankèt L’ONU Sou Masak La Saline nan
Nan dat 13 novanm 2018 la, 24 nèg pou pi piti te tonbe anba bal moun yo sispèk kòm manm gang ki te atake nan yon katye pòv nan Pòtoprens.